
* Duminica trecută am fost gazdele primitoare ale 
unui grup de mame şi copii refugiaţi din 
Ucraina (foto), care au stat la slujba de seară, ru- 
gându-se cu noi în limba lor (au rostit plini de emo- 
ţie Tatăl nostru şi Doamne miluieşte). La sfârşit, 
Giorgiana actriţa le-a spus o poveste. Refugiații sunt 
primiţi la mai multe biserici din oraş, spre întărire şi 
bucurie. 





+ Copiii de la Şcoala Sf. Nicolae (foto) au înce- 
put primăvara cu desţelenirea pământului din 
curtea şcolii, urmând să pună seminţe în cele câteva 
straturi pe care le vor avea în grijă şi din roadele 
cărora se vor înfrupta la vremea culesului. Spor la 
treabă, hărnicuţilor! 


+ Sâmbăta viitoare, după Sărbătoarea Bunei Vestiri, în numeroase locali- 
tăţi din România va avea loc a 12-a ediţie naţională a Marşului pentru 
viaţă 2022. Ediţia din acest an are tema „Egalitate, echitate şi sprijin — 
din prima secundă şi întreaga viaţă” şi este organizată cu participare 
fizică după doi ani în care a avut loc exclusiv online. (basilica.ro) 


+ Părintele Patriarh Daniel recomandă o serie de cereri speciale şi 
rugăciuni pentru pace care pot fi incluse la slujbele bisericeşti şi în 
rugăciunea particulară. Textul acestora a fost propus de Departamentul 
Carte de cult al Editurilor Patriarhiei Române şi urmează a fi înaintat 
spre aprobare Sfântului Sinod al Bisericii Ortodoxe Române. 
(basilica.ro) 


* Mitropolitul Andrei a inaugurat luni magazinul de prescuri, produ- 
se de panificaţie şi patiserie al Arhiepiscopiei Clujului. Magazinul arhie- 
piscopiei se numeşte Artos şi comercializează produsele realizate la bru- 
tăria cu acelaşi nume, înfiinţată printr-un proiect din fonduri europene 
al Arhiepiscopiei Clujului . (basilica.ro) 

Cartea de faţă, aparţinând unuia dintre cei mai apreciaţi psihologi de familie din Moscova, II LC C( OI C 
reprezintă o analiză cuprinzătoare şi profundă a problemelor ce se pot ivi într-o căsnicie. 
Pe de o parte, explică în mod sistematic şi extrem de limpede cauzele acestora, pe de alta, 
oferă soţilor numeroase soluţii şi abordări care pot duce la rezolvarea problemelor exis- 
tente şi la o convieţuire aducătoare de bucurie. De asemenea, cuprinde sfaturi chiar şi în 
ce priveşte cel mai grav deznodământ posibil — cel al despărțirii —, sfaturi ce pot reduce la 
minimum suferinţele şi daunele provocate de acesta atât adulţilor, cât şi copiilor. 
Se recomandă oricărei perechi care doreşte să evite suferinţele inutile şi să facă din căsni- 
cie un spaţiu al împlinirii şi mulţumirii sufleteşti. 


dintre 
SU 











Numărul 10 (LXXVIII) 





Maxihna 


Foaie ortodoxă pentru sufleţ 








Dorul pe care-l trăieşte atât de tece, poezii, artă populară, totul e o  „Socotind că 


intens poporul român e 
pricinuit de imperfecţiu- 
nea condiției noastre 
pământeşti. (Pr. Stăni- 
loae) 





Nu ne este de folos şi 
poate nici nu suntem în 
stare să catalogăm un 
neam sau altul după da- 
rurile primite de la 
Dumnezeu. Dar putem şi 
trebuie să înţelegem da- 

Omul suferă în singurătate, este 
într-o stare anormală. Mai ales su- 
feră când e despărţit de Cel cu care a 
fost în comuniune. 


Păr. D. Stăniloae 


rodul pomului este ... 
vrednic de dorit” — 
cât îşi va fi plâns 
Adam această înlocui- 
re a Singurului vred- 
nic de dorit cu altceva! 
Oare poruncile date 
de Dumnezeu mai 
târziu nu sunt un spri- 
jin în drumul de în- 
toarcere a lui Adam 
spre Cel dorit? „Să nu 
ai alți dumnezei în 
afară de Mine... să 


rurile pe care le-am primit noi, po- nu doreşti casa aproapelui...”. 


porul român, să le redescoperim, să  concretizare a dorului de cel iubit, 


ni le facem din nou ale noastre, să le de părinţi, de casă. Iar de aici până In Sfânta Scriptură întâlnim câteva 
scoatem din uitare. Iar dorul este la a da adevărata direcţie dorului strigăte mari de dor. lov e cel ce 
unul dintre cele mai mari daruri  mMaieste doar un pas... zice: „Pe EI Îl voi vedea şi ochii mei 


primite de noi în această viaţă. Cân- 


Îl vor privi, nu ai altuia. Şi de do- 





SFÂNTUL CUTHBERT, 
făcătorul de minuni ab Britaniei 
(20 martie 687) 


Sfântul avea obiceiul ca, noaptea, în vreme ce toţi ceilalţi dormeau, 
să se retragă pentru a se ruga afară din mănăstire, intrând în apa 
mării până la gât şi rugându-se în ritmul valurilor, cu mâinile ridi- 
cate la cer. După mărturia unuia din fraţi, atunci când ieşea din apă 
două vidre îl încălzeau cu blana lor. Pustnic retras pe o insulă, Sf. 
Cuthbert a făcut mereu călătorii prin satele Angliei, străduindu-se 
să înalțe poporul englez spre căutarea vieţii celei veşnice. În felul 
acesta, a ajuns cunoscut în întreaga ţară pentru minunile și daruri- 
le lui cele slăvite. 

rul acesta măruntaiele mele tânjesc 
în mine”. lar psalmii abundă în dor, 
sunt poate cea mai mare plângere de 
dor a Bibliei: „In ce chip doreşte cer- 
bul izvoarele apelor, aşa Te do- 
reşte sufletul meu pe Tine, Dumne- 
zeule”; „afară de Tine, ce am dorit 
pe pământ?”; „Doamne, înaintea Ta 
este toată dorirea mea şi suspinul 
meu de la Tine nu s-a ascuns”. 


Apoi, toate epistolele pauline sunt 
pline de dor, însă cel mai mare stri- 
găt de dor este Insuşi al lui Hristos- 
Dumnezeu: „Cu dor am dorit să 
mănânc cu voi acest Paşti, mai îna- 
inte de patima Mea”. 


Dorul e firescul acestei vieţi, e cel ce 
ne ţine în viaţa cea adevărată. Dorul 
după Dumnezeu s-a aşezat în noi 
odată cu plânsul lui Adam cel alun- 
gat din Rai pentru neascultare. Do- 
rul e în lacrimile de pocăință care 
măcar din când în când, ni se preling 
pe obraji. Dorul e în constatarea lui 
Adam şi a noastră, deopotrivă, a de- 
părtării de Cel dorit. 


În dor omul e singur sau fără cel 
dorit, dar în acelaşi timp nu e sin- 
gur: e cu cel dorit. Dar cel dorit nu e 
de faţă în carne şi oase, ci e repre- 
zentat prin dor. Dorul aduce şi ține 
în cel stăpânit de dor chipul celui 
dorit, dar şi o durere, deoarece chi- 
pul nu ține cu adevărat locul celui 
absent şi dorit. (Pr. Stăniloae) 


Dorul e o conştientizare a propriei 
stări. Ne dăm seama că vrem altceva 
şi încă nu putem avea. Dar este şi 


nădejde că vom avea, căci dorul ni l- 
a pus Dumnezeu în inimă deopotrivă 
cu făgăduinţa unui Mântuitor. Dorul 
e minte şi inimă în acelaşi timp. E 
gândirea cu plăcere la fiinţa iubită, 
dar îndepărtată; dar e şi o duioşie, 
în care inima se topeşte de dragul 
ei; e luciditate şi duioşie deopo- 
trivă, stări între care trăieşte po- 
porul român. (Pr. Stăniloae) 


Dumnezeu ne-a dat dorul, această 
durere împletită cu duioşia fără mar- 
gini a inimii, pentru a ne rupe de 
cele de aici, pentru a ne îndrepta 
atenţia doar spre Cel ce ne poate 
umple fiinţa. De ce? Tot pentru noi, 
căci: În dor omul se îndreaptă cu 
totul spre cel pe care-l iubeşte. Este 
cu înţelegere adâncă în acela, dar, 
în acelaşi timp, în dor omul se 
cunoaşte pe sine însuşi, cum nu 
se cunoaşte în afara dorului. Cel ce 
doreşte nu se mulţumeşte cu preo- 
cuparea de interesele sale, se depă- 
şeşte pe sine, dar se cunoaşte într- 
un mod mai deplin. (Pr. Stăniloae) 


Dorul este o rupere din/de cotidian 
şi o întoarcere mereu spre Realitatea 
cea adevărată. Pe mulţi ne sperie 
această ieşire din ritmul monoton şi 
părelnic sigur al vieţii de zi cu zi. 
Însă Dumnezeu nu este monotonie, 
nu este întâlnire programată de du- 
minică, ci pară de foc, foc mistuitor. 
Iar dorul e „trimis” de Acela. Dorul 
se iveşte pe neaşteptate, vine nă- 
prasnic şi fierbinte, vine ca vântul, 
pentru că este legat de dragoste, 
care circulă ca gândul. (Pr. Stăni- 


loae) 


Omul a descoperit scăparea prin 
dor. Dorirea Celui preadorit nu este 
doar o jale fără speranţă de împlini- 
re sau o tristeţe care te aruncă într-o 
apatie egoistă faţă de Realitate, ci 
este o descoperire, o regăsire, o afla- 
re din nou. Dorul descoperă 
taina negrăită a persoanei iu- 
bite. În dor te descoperi fără să te 
realizezi. În el aştepţi prezența per- 
soanei dorite ca să te realizezi. (Pr. 
Stăniloae) 


Dorul ne-a fost dat ca stare firească, 
normală a vieţii de aici. Dorul e un 
intermezzo, nu e o stare definitivă. 
Nu se poate concepe nici permanen- 
tizarea lui, neîncheiată prin unirea 
deplină, nici stingerea lui şi împă- 
carea cu eterna despărţire. (Pr. Stă- 
niloae) Suntem aici şi totuşi nu sun- 
tem de aici, căci dorim altceva, Il 
dorim pe Dumnezeu Care nu este 
din lumea aceasta. 


Dorul se doreşte, se caută, se cere. 
Dorul e lărgire neîncetată a inimii. 
Dorul e mereu înnoire, împrospătare 
a inimii. Dorul e viaţa trăită altfel, 
trăită în Dumnezeu. Dorul e firescul 
vieţii creştinului aici. Fiecare om are 
felul lui unic şi minunat de a-i fi dor. 
Pe acesta trebuie să-l redescoperim 
zi de zi, în lucruri mici şi în lucruri 
mari, căci la o astfel de inimă se uită 
Dumnezeu. „Dă-ne nouă a ne îm- 
părtăşi cu Tine mai adevărat în zi- 
ua cea neînserată a Împărăției Ta- 
le” 





ÎMPĂCARE 


Teodosia (Zorica) Laţcu 


Cu sufletul spre Domnul am strigat: 
„Lisuse al meu de pacea Ta mi-e sete. 





Mi-e sete de odihnă, Doamne-al meu, 
Mi-s mâinile şi tălpile o rană. 


Mă ţine lutul meu, de lut legat, 

Şi-n van vrea fierea lumii să mă-mbete. 
Spre Tine merge dorul meu întreg, 

La Ține-mi este orişice dorire. 

Ci lasă-mă de lut să mă dezleg, 

Să vadă sufletu-mi a Ta mărire. 


Din coastă sânge-mi picură mereu, 
În drumul de păcat şi de prihană. 
Primeşte-mi, Bune, sufletul stingher, 
Găseşte-mi Însuţi locul de hodină, 
Mă lasă astăzi să mă-nalț la cer, 
Dezleagă-mă de haina mea de tină”... 


(fragment) 

Mari sunt lucrurile 


Domnului! 





Una dintre multele taine ale biologiei este felul în care o 
făptură atât de mică şi neraţională precum păianjenul 
este în stare să ţeasă pânza în mod sistematic şi elaborat, 
cu o uimitoare eleganţă, complexitate şi precizie geome- 
trică. Şi pentru a face acest lucru şi mai minunat, trebuie 
să spunem că această creatură ţese fără să vadă, folosin- 
du-se doar de simţul tactil. 


Cercetările recente au dat la iveală că îndemânarea pă- 
ianjenului se datorează unui sofisticat algoritm inte- 
rior. Astfel, au fost analizate comportamentele acestor 
insecte în timpul ţeserii pânzei, precum şi care părţi mo- 
torii sunt implicate. Nu a fost uşor, întrucât majoritatea 
păianjenilor lucrează în întuneric şi prin mişcări rapide 
şi coordonate ale tuturor celor 8 picioare. 


Oamenii de ştiinţă au pus la lucru şase astfel de insecte, 
mici cât vârful degetului, şi le-au înregistrat mişcările cu 
camere infraroşii de mare viteză. Au fost filmate milioa- 
ne de mişcări, iar apoi au fost derulate, cadru cu cadru. 


Una dintre descoperirile esenţiale ale acestei munci a 
fost faptul că toţi cei 6 păianjeni au efectuat mişcări si- 








milare în timp ce ţeseau pânza. Și chiar dacă structura 
finală era diferită, algoritmul de lucru al fiecărui păian- 
jen era acelaşi. Păianjenii se folosesc de aceleaşi reguli, 
care sunt înscrise în codul lor genetic. 


Aşadar o creatură atât de mică are înscrisă în ea un algo- 
ritm extrem de complex, ce uimeşte mintea omenească. 
Întrebarea ce a urmat în chip firesc a fost: „Care este 
originea acestei informaţii matematice extraordinare?”. 
Singurul răspuns este: Dumnezeu cel Atotputernic, Care 
a înzestrat toate făpturile, oricât de mici, cu incredibile 
sisteme de viaţă. 


Astfel se întăreşte şi prin descoperiri de genul celei de 
mai sus, cuvântul Apostolului: „Cele nevăzute ale Lui se 
văd de la facerea lumii, înțelegându-se din făpturi, adi- 
că veşnica Lui putere şi dumnezeire, aşa ca ei să fie fă- 
ră cuvânt de apărare”. 


(articol tradus din revista creştină ştiinţifică 


„Date şi fapte”) 








Imnul Acatist este cel mai probabil un imn condac 
compus în a doua jumătate a veacului al V-lea, iar 
unul din cele două tropare, arhicunoscutul „Apărătoarei 
Doamne”, îi aparţine, cel mai probabil, Sfântului Gher- 
man al Constantinopolului. Această parte introductivă a 
fost adăugată după asediul de la 7 august 626, iar sensul 
iniţial al cuvintelor era mulţumire adusă de cetate Mai- 
cii Domnului, pentru izbăvirea concretă din primejdia 
cuceririi de către perşi: „Generalissimei apărătoare, ca 
una ce am fost izbăvită din lucruri cumplite, cele de 
biruinţă îți aduc ţie, Născătoare de Dumnezeu, ca nişte 
mulțumiri, eu, cetatea ta. Ci ca una ce ai stăpânire ne- 
biruită, din tot felul de primejdii slobozeşte-mă, ca să 
strig ție: Bucură-te Mireasă nemiresită!” 


Din istoria Imnului Acatist 





Cea mai veche traducere românească tipărită a Aca- 
tistului Bunei Vestiri aparţine Sfântului Dosoftei, mitro- 
politul Moldovei, şi a văzut lumina tiparului în anul 
1673. Lucrarea este însoţită în acelaşi volum de canonul 
din Sâmbăta Mare şi alte rugăciuni, traduse toate din 
limba slavonă, precum aflăm din pagina de titlu. 


Textul troparului era următorul: 


Porunca dată cu taină luînd în minte, în casa lui Iosif 
stătu de pripi, cel fără de trup grăind ceii necercată de 
nuntă, Cela carele plecî cu pogortiria ceriurile încape 
neschimbat tot întru tine. Pre Carele şi văzînd în zgăul 
tău că lui chip de şerb, mă sîesc a striga ţie: Bucură-te 
nevastă nenevestită! 

Golgota neamului 





Între două invazii ruseşti din sec. 
XIX, ne oprim un pic pentru a 
aminti suferința basarabenilor ca 
urmare a ocupării acestei părţi de 
pământ românesc de către Imperiul 
țarist. 


Scriam într-un articol precedent 
despre ostilitatea cu care au fost 
întâmpinate armatele ruseşti şi bu- 
curia la plecarea lor. Insă Basarabia 
a trebuit să se obişnuiască cu gândul 
şi cu prezenţa înstrăinării de fraţii 
lor timp de 100 de ani. 


Ce s-a întâmplat cu ei în această 
vreme de Golgotă? Căci Golgotă a 
fost veacul prin care au trecut. Deşi 
părea plin de miere la început, ocu- 
pantul a încercat curând să-şi impu- 
nă limba şi obiceiurile. Insă basara- 
benii au rezistat cu încăpățânare, cu 
riscul de a pieri. Un călător din anul 
1820 scria că locuitorii „fără a fi 
vinovați de cel mai mic delict, sunt 
aruncaţi în închisoare, prădați, 
bătuți şi arşi de vii.” 


Boierii români îi scriau ţarului la 2 
ani de la ocuparea Basarabiei: „Dă- 
ne buna  vieţuire, dăruieşte-ne 
nestricare obiceiurilor şi a pravili- 
lor, miluieşte-ne cu mărime sufetu- 
lui şi a iubirei tale de oameni ..., fii 
milostiv a vede că moldovenii sunt 
plini de credinţă”. 


Astfel că ruşii au trebuit să recu- 
noască din primul an, 1812, limba 
română ca limbă oficială a noii gu- 
bernii. Însă reprezentanţii ţarului 
nu stau deoparte. Încep persecuțiile 
unor oameni care descoperă şi îşi 
arată acum şi mai mult limba, por- 
tul, poezia, cântecele. 


O parte dintre basarabeni iau dru- 
mul exilului. Trec Prutul şi îşi ca- 
ută un rost între fraţii din ţară. In 
acelaşi timp, Petersburgul începe o 





BASARABIA 


SECOLULUI XIX 
- lacrimi românești - 





politică de colonizare a Basarabiei 
cu populaţii rusofone, fidele imperi- 
ului. Dacă, în momentul anexării 
din 1812, populaţia Basarabiei era 
aproape în întregime românească, 
în 16 ani, românii reprezentau 72%, 
iar în 1844 — 59%. La jumătatea sec. 
XIX, limba română este scoasă din 
şcoli cu totul, iar după 1870 şi din 
biserici. 


Pe de altă parte, ruşii au încercat 
subjugarea basarabenilor prin 
intermediul Bisericii. Ortodoxia 
românească pașnică s-a lovit de un 
demers agresiv, îndeosebi după ce 
Biserica Ortodoxă Rusă a devenit un 
instrument fidel al statului, o porta- 
voce a ideii imperiale ruse. Din pă- 
cate, atunci, ca şi azi, au fost mulţi 
care s-au dat drept ocrotitori ai Or- 
todoxiei şi ai ortodocşilor, dar care s 
-au vădit a fi lupi îmbrăcaţi în piei 
de oaie. Basarabenii au învăţat cu 
timpul să nu-şi pună încrederea în 
oameni, indiferent de declaraţiile 
lor. Din păcate, rusificarea Bisericii 
prin ţinerea slujbelor doar în limba 
rusă a însemnat îndepărtarea unei 
bune părţi a populaţiei de ea. 


Deşi au încercat să-l atragă de par- 
tea lor, ruşii nu au reuşit acest lucru 
cu primul Mitropolit al Basarabiei 
ocupate, Gavriil Bănulescu-Bodoni. 
Mai mult chiar, el a luptat pentru 
deschiderea unei tipografii eparhia- 
le şi publicarea de cărţi religioase în 
limba română. Mitropolitul a înfiin- 
ţat în 1813 un Seminar teologic la 
Chişinău. Dar românitatea care 
creştea în sânul său a deranjat pute- 
rea ţaristă, astfel că au schimbat 
conducerea, profesorii şi limba 
de predare în câţiva ani. 


Un preot român mărturisea despre 
urmările acestei deznaţionalizări: 


„Poporul nostru a avut unde primi 
lumina lui Hristos, dar n-a avut 


cine s-o predea. Că preoții lui au 
fost un clopot fără limbă, care nu 
suna. O parte de preoți au fost ruşi 
şi de fel nu cunoşteau limba popo- 
rului, iar altă parte deşi au fost 
moldoveni, graiul l-au pierdut pe 
băncile seminarului. Că pe ei de 
mici copii îi răpea de la sânul popo- 
rului şi ţinându-i în străinătate 12- 
15 ani îi întorcea poporului străini 
şi muţi. Aceştia prindea a vorbi şi a 
gândi numai ruseşte. Bine era, da- 
că preoțelul tânăr găsea în parohia 
sa pe vreun dascăl bătrân, că în 
fața lui părințelul dobândea un 
profesor de limbă română de la 
care se româniza şi cuvânta în bise- 
rică.” 


Despre situaţia în care a ajuns Bise- 
rica după un veac de rusificare, dau 
mărturie chiar reprezentanţii ruşi: 


„Masa principală a populaţiei nu 
înțelege limba rusească bisericeas- 
că. De aceea slujba când se face 
slavoneşte, moldovenii stăteau în 
biserică neînțelegând, iar apoi au 
început să se dezveţe de a merge la 
biserică şi apoi s-au oprit cu totul în 
dezvoltarea religioasă, au început 
să cadă mai mult în vicii şi super- 
stiții.” 


Armata a fost un alt chip prin care s- 
a urmărit rusificarea basarabenilor. 
După 1874, tinerii români au fost 
obligaţi să-şi satisfacă serviciul mili- 
tar, de care fuseseră scutiți mai îna- 
inte, ceea ce avea ca urmare pleca- 
rea lor pentru şapte ani din Basara- 
bia, de cele mai multe ori în regi- 
mentele din Extremul Orient. Mulţi 
dintre ei plecau ca români şi se 
întorceau „pe jumătate ruşi”. Şi 
probabil acest instrument ar fiavut 
sorţi de izbândă, cum s-a şi întâm- 
plat în alte regiuni sau cu alte etnii, 
dacă ar fi existat o perioadă mai în- 
delungată. 

Blondina s-a născut la 24 februarie 
1906 în satul Gruşenţi din Basara- 
bia, tatăl său fiind preot. De la vâr- 
sta de şase ani începuse să citească, 
cânta în strană, cunoştea rânduiala 
Utreniei, ştia pe de rost Sfânta Li- 
turghie. După absolvirea gimnaziu- 
lui a ajuns profesoară pentru clasele 
I-VII. La vârsta de 20 de ani s-a că- 
sătorit cu inginerul Gheorghe Gobji- 
lă, aducând pe lume un fiu, Vladis- 
lav - Slaveic. 


Încercările şi suferinţele ei au înce- 
put după ocuparea Basarabiei în 
1941 de către URSS, familia ei nere- 
uşind să se refugieze în România. 
Mai întâi a fost arestat soţul ei, fiind 
acuzat că este „duşman al poporu- 
lui”, apoi au închis-o şi pe Blondina. 
A scăpat numai copilul lor, pe care 
au reuşit să-l ascundă la o rudă. 


Tânăra femeie a fost trimisă în Sibe- 
ria. Umilinţele şi bătăile de la anche- 
te, transportul cu trenul în vagoane 
supraaglomerate, lipsa hranei, mar- 
şurile forțate prin ploaie sau geruri 
de minus 50 de grade, munca exte- 
nuantă în condiţii inumane, somnul 
de doar două-trei ore pe noapte nu 
au reuşit să o doboare în cei 15 ani 
petrecuţi în lagăre sau în domiciliu 
forțat. Iată o întâmplare din viaţa 
mamei Blondina, relatată chiar de 
ea, care arată cum Dumnezeu a întă- 
rit-o în încercări: 


„Într-o noapte am visat că la gemu- 
lețul acela mic a apărut Mântuito- 
rul cu coroana cu spini pe cap, răs- 
tignit pe Sfânta Cruce. Și din cap în 
jurul coroanei şiroia sângele, iar 
Iisus mişca capul la dreapta şi la 
stânga, a durere, şi atunci curgea 
sângele mai mult. Eu am vrut să 
merg să-l şterg rănile, să-I opresc 
sângele, iar lisus mi-a zis: «Vezi cât 
sufăr şi Eu pe nedrept, nevino- 
vat!?» M-am trezit! Da, m-am trezit 





Asceţi din lume 





Blondina Gobijilă 


- pe crucea vieții cu Hristos- 





din somn, dar eram alta! lisus îmi 
dăduse liniştea, puterea, pacea, şi o 
mângâiere de nedescris. Acest vis 
m-a urmărit toţi anii de închisoare 
şi de Siberie şi toată viaţa. Asta o 
spun şi acum după ce am ieşit din 
închisoare, că EL, Iisus, m-a spri- 
jinit şi m-a întărit în toate chi- 
nurile şi necazurile ce am tre- 
cut prin închisoare şi prin la- 
găr şi după ce am ieşit de aco- 
lo.” 


Blondina se ruga fierbinte lui Iisus. 
Rugăciunile au ajutat-o în momen- 
tele cele mai dificile. Când au arestat 
-o avea 36 de ani şi cântărea 96 de 
kilograme. După eliberarea din exil, 
la vârsta de 50 de ani, arăta ca o 
bătrână de 70 de ani şi avea doar 45 
de kilograme. 


Când a fost pusă în libertate, s-a în- 
tors în Basarabia, la nişte rude din 
regiunea Cernăuţi. În 1957 a primit 
paşaport ca să poată pleca la fiul ei 
în România. Dar nici acolo Golgota 
nu s-a terminat. Nora ei, care era 
atee convinsă, nu-i dădea voie să 
meargă la biserică. Intr-o bună zi 
fiul i-a spus: „Alege: ori pe Dumne- 
zeu, ori pe noi. Îţi dăm un termen 
de trei zile”. Mama Blondina i-a răs- 
puns: „Voi mie să nu-mi dați trei 
zile ca să-L aleg pe Dumnezeu. Eu 
pe Dumnezeu Îl am întotdeau- 
na.” 


Rămânând pe drumuri, fără adă- 
post, s-a hotărât să meargă la Iaşi. 
Dis-de-dimineaţă, când se deschidea 
Catedrala mitropolitană din Iaşi, ea 
era acolo şi stătea la toate slujbele, 
lângă moaştele Sfintei Parascheva. 
Mama Blondina scria acatiste ale 
mai multor sfinţi şi se ocupa de or- 
ganizarea hramurilor bisericilor din 
Iaşi, fiind o apropiată a celor aflaţi 
în nevoi. 


La Iaşi, Mama Blondina s-a întâlnit 


în Iaşi cu foşti cunoscuţi din tinereţe 
şi care făceau parte din înalta socie- 
tate. Aceştia au judecat-o căci ea, 
fostă profesoară, ajunsese să facă 
curăţenie în curtea Catedralei mitro- 
politane. Replica acesteia a fost: 
„Mie nu îmi este ruşine să spăl 
picioarele Mântuitorului Hris- 
tos“. 


Mama Blondina se ruga să moară de 
cancer, căci socotea că moartea de 
cancer e moarte martirică. Dumne- 
zeu i-a ascultat rugăciunea. Mai în- 
tâi s-a îmbolnăvit, apoi a fost opera- 
tă, iar la 24 mai 1971 a trecut la 
Domnul. Înainte de moarte a rugat- 
o pe o prietenă să-i transmită fiului 
său testamentul ei: „Să nu uite de 
Dumnezeu şi să-şi crească fiica în 
credinţă”. Fiul, care n-a vizitat-o cât 
a fost bolnavă, a venit la înmormân- 
tare şi plângea în hohote, văzând 
câtă lume s-a adunat s-o conducă pe 
mama sa pe ultimul drum. EI a ex- 
clamat cu mare regret: „Atâta lume 
a prețuit-o, numai eu n-am ştiut s-o 
preţuiesc!”. 


Viaţa şi suferinţele mamei Blondina 
ne sunt cunoscute din însemnările 
ei, publicate după 30 de ani de la 
mutarea sa la Domnul, în volumul 
„Suferințele Mamei  Blondina, o 
martiră a Siberiei”. 


Mormântul mamei Blondina se află 
în Cimitirul „Eternitatea” din Iaşi. 
Ea a rămas în inimile celor care au 
cunoscut-o drept o martiră a zilelor 
noastre, o pildă vie de bunătate, cre- 
dinţă şi jertfelnicie. Deşi nu a avut 
un sfârşit mucenicesc propriu-zis, 
aceasta şi-a închinat viaţa lui Hris- 
tos, mărturisindu-L prin smerenie şi 
suferinţă. 


Să avem rugăciunile sale! 


I.G. 

Interviul săptămânii 


Săptămâna trecută am avut bucuria să fie în mijlocul nostru pentru câteva 
zile dl. CONSTANTIN BEU, ctitorul Bisericuţei şi principalul sprijinitor 
al Școlii Sf. Nicolae, dar şi al altor lucrări de folos din obştea noastră. L-am 
văzut cu toţii stând la locul ce se cuvine, din Sf. Altar, dar şi purtând în 
mâini icoană, în Duminica Ortodoxiei. Pentru a-l cunoaşte mai bine, l-am 
rugat să ne spună câteva cuvinte. Am aflat un suflet cald, plin de modestie, 


dar şi de credinţă tare. 


Când am venit la slujbă în prima zi, 
mi-au zis să stau pe un scaun din 
Altar. Şi am zis că eu vreau să văd ce 
face preotul, să fiu în faţă, în biseri- 
că. Dar când m-au dus totuşi în Altar 
şi am văzut cum e, am zis că acolo 
vreau să rămân. Altfel e totul de aco- 
lo, mai ales în timpul Epiclezei. 


Sunteţi în largul dvs cu termenii 
teologici... 


Am citit toate cărţile „Ne vorbeşte 
Părintele Cleopa” de două ori şi 
acum le-am început a treia oară. Pă- 
rintele Cleopa e mare! Dă o pildă de- 
a Mântuitorului şi apoi o interpretea- 
ză în şapte feluri ca să o înţelegi. Tre- 
buie să fi greu de cap să nu pricepi 
cum explică. Vorbeşte de rugăciunea 
minţii pe înţeles. Am citit şi „Cărarea 
Împărăției” a Păr. Arsenie, dar mi-a 
fost greu să pricep unele cuvinte. 
Însă părintele Cleopa lămureşte tot 
pe înţelesul oamenilor. 


Acum, în epoca telefonului, dumnea- 
voastră citiți... 


Telefonul meu are de toate, dar nu-l 
folosesc decât să sun şi să fiu sunat. 
Dar îi văd pe cei mici, mereu cu ochii 
în telefon. Trebuie să-i înveţi de mici 
frica de Dumnezeu şi să ştie şi de 
bătaie, când e nevoie. Frica şi învăţă- 
tura de Dumnezeu trebuie să fie în 
sufletul copilului de mic! 


Dar când aveți timp să mai citiți? 


Când am ceva timp liber, citesc. Sunt 
curios să citesc. Dimineaţă mă întâl- 


nesc cu oamenii la lucru, fac analiza 
şi apoi îmi iau o carte de rugăciuni şi 
citesc. Apoi plec la lucru. Rugăciunea 
minţii când pot, aşa cum a explicat 
părintele Cleopa. 


Cum ați început afacerea dvs.? 


Am fost şef de atelier la Uzinele Gri- 
vița. Reparam locomotive, inclusiv 
locomotivele speciale ale lui Ceau- 
şescu, deci mare răspundere. Apoi, 
după Revoluţie, s-a întâmplat o oca- 
zie să-mi fac propria firmă de repara- 
ţii de locomotive şi m-am dus la pă- 
rintele Pimen de la Cernica - duhov- 
nicul meu de atunci - să-l întreb dacă 
să mă privatizez sau nu. Zice el: fă-o. 
Dar ce faci cu banii? Câte o casă la 
copii. 


Dar n-a fost aşa uşor. M-au acuzat că 
am furat piese din depou pentru fir- 
mă şi m-au dus la poliţie. Dar a fost 
de la Dumnezeu că eu scriam tot in- 
ventarul şi s-a constatat că nu lipsea 
nimic. Am trecut prin multe... 


6G Când mă întreabă ci- 
neva: pe cine ai ca 

asociat la firmă?, îi răs- 

pund: pe Dumnezeu! 


De la casele copiilor aţi ajuns la bi- 
serici... 


Da. În anii '90 m-am întâlnit cu pr. 
Ștefan şi cu preoteasa Maria, Dum- 
nezeu să o ierte, şi ei m-au întrebat 
dacă nu vreau să-i ajut să facă o bise- 





rică, aici la Arad. Şi am zis: facem! Pe 
atunci nu aveam bani mulţi, căci co- 
menzile ni se plăteau prin compensa- 
re (ne dădeau mașini, etc. şi trebuia 
să le vând eu ca să avem bani). 


De unde dragostea aceasta de Bise- 
rică? Din familie? 


(Ochii i s-au umezit.) Anul trecut am 
avut un mic AVC şi am rămas cu o 
sensibilitate, când aud de părinţi, de 
religie... 


Noi suntem de loc din Apoldu de Jos, 
judeţul Sibiu. Bunicul meu a trecut 
cu oile în Dobrogea și a rămas acolo, 
în fostul sat Zizia, actual A. Saligny... 
Era cioban, ca părintele Cleopa. A 
avut 1000 de oi şi au venit comuniş- 
tii, i-au luat toate oile şi câteva sute 
de hectare de pământ. Când au venit 
şi au făcut colectivizarea, au pus în 
fruntea cooperativei pe cel mai beţiv 
om din sat. 


Nu pot să-i sufăr pe comunişti: au 
fost atei, au dărâmat biserici, au 
omorât călugări. Nu sunt împotriva 
poporului rus. Ruşii sunt foarte cre- 
dincioşi. I-am văzut când am fost la 
moaştele Sf. Spiridon. Mulţi, discipli- 

naţi, conduşi de un părinte. Şi au 
început să facă slujbă, cântând toţi. 
Dar conducătorii lor numai la asta 
se gândesc — cum să 
mai cucerească ceva. 
Deşi ţara este plină 
de bogății, le-a dat 
Dumnezeu o ţară cât 
două continente, şi 
tot nu le ajunge. 


Apropo de Sf. Spiri- 
don, am fost de mai 
multe ori în Corfu, la 
moaştele sale. Şi mi-a 
plăcut când am citit 
despre el, cum a fost 
la primul Sinod Ecu- 
menic. S-a pregătit 
pentru plecare şi a 
spus slujitorului să 
înhame caii la căruţă 
ca să meargă la Nice- 
ea. Insă dimineaţă 
vine sluga şi îi zice: 
Părinte, caii au 
amândoi capetele tăiate! Freticii 
făcuseră aceasta, ca să nu ajungă Sf. 
Spiridon la Sinod, că îl ştiau că are 
cuvânt puternic. Atunci Sf. Spiridon 
a zis slugii să pună capetele lângă cai 
şi a făcut rugăciune. Insă sluga, de 
emoție, a încurcat caii şi a pus capul 
negru lângă calul alb şi invers. Iar 
când caii au înviat, erau cu capetele 
invers. Şi aşa a mers Sf. Spiridon la 
Sinod. 


Să revenim la înaintaşii dvs. 


Tăticul a trăit greu sub comunişti, că 
nu avea meserie, era şi el cioban. I- 
au mai rămas 50 de oi, dar s-a îm- 
bolnăvit şi a murit. Eu, la 14 ani, a 


trebuit să am grijă de oi (şi ale noas- 
tre, şi ale altora), stăteam cu ele pe 
câmp, şi în frig, şi în ploaie. Abia 





apoi m-am dus la liceu. 


Mămica nu prea era cu biserica, dar 
pe noi, copiii, ne ducea, ne punea şi 
să postim. Din satul nostru mergea 
cineva la mănăstirea Cernica, aşa că 
m-a luat şi pe mine când am avut 9 
ani. De atunci am avut ca duhovnic 
pe părintele Pimen Georgescu până 
când a adormit, în 2012 (părintele 
Pimen a fost monah la Cernica timp 
de 80 de ani, fiind unul dintre marii 
duhovnici de acolo, dar şi dintre cei 
mai buni cântăreţi de muzică psal- 
tică. A trăit 99 de ani — n.n.). Li zi- 
ceam tata-părintele. Liceul l-am fă- 
cut în Bucureşti și de câte ori aveam 
nevoie, mergeam la părintele Pimen. 





Mă împrumutam să am bani de au- 
tobuz şi mergeam la Cernica. EI era 
aspru, dădea canoane, nu ca acum. 


Am înţeles că sunteţi 
un casnic al Sf. Mun- 
te Athos. 


Am mers de multe ori 
până a început pan- 
demia. 


Aveţi un loc de suflet 
acolo? 


Prodromu! L-am 
prins şi pe Păr. Petro- 
niu Tănase, era sta- 
reţ, ne dădea cuvinte 
de învăţătură. Mult 
mi-a plăcut şi la Vato- 
pedu. Participam la 
toate slujbele, până 
dimineaţa. Am fost o 
dată şi la Simonope- 
tra, unde este mâna 
Sf. Maria Magdalena. Am fost de 
câteva ori în Sf. Munte şi cu naşul 
meu, pr. Petru Vamvulescu. 


Prima dată am ajuns la Marea La- 
vră. Era acolo un părinte român de- 
osebit, Iulian. Ne-a explicat tot des- 
pre Sf. Munte, cum s-a înfiinţat, cine 
a construit biserica. Şi l-am întrebat: 
Nu vă e greu să staţi aici? De ce nu 
mergeţi la Prodromu, unde sunt ro- 
mâni? Iar el răspunde: Unde credeţi 
că vă puteţi mântui mai uşor? Unde 
este mai ușor sau unde este mai 
greu?... 


Vă mulţumim şi vă aşteptăm să vă 
întoarceți la Bisericuţă de câte ori 
veţi putea! 





Mintea și limba 


De multe ori pierdem toată osteneala noastră şi toată 
fapta bună, dacă nu păzim două lucruri: mintea şi lim- 
ba. Că tot păcatul se începe de la minte, de la 
gând şi toată fapta rea se exprimă întâi prin 
limbă. Zice Mântuitorul că din prisosinţa inimii gră- 
ieşte gura. Şi Solomon zice: Mai bine este a cădea de la 
loc înalt, decât a cădea prin limbă. Ferească Dumne- 
zeu! De aceea trebuie mare băgare de seamă. 


Limba este organ cu care lăudăm pe Dumnezeu, la fel şi 


mintea. Dar vrăjmașul le ia pe amândouă aceste orga- 
ne: mintea o întunecă cu gânduri rele şi limba cu cu- 


vinte rele. Şi atunci omul devine unealta vrăjmaşului, 
că şi gândurile lui sunt spurcate, şi limba și cuvintele 
lui. Trebuie mare băgare de seamă. 


Dumnezeu nu ne-a făcut să fim muţi. Ne-a dat limba să 
vorbim. Dar ceea ce vorbim, să fie spre slava lui Dum- 
nezeu şi ceea ce este de trebuinţă. Deci când vedem că 
începem a vorbi de rău pe altul, să stăm pe loc, că se- 
mănăm scai, şi îl duce vântul în mai multe inimi. Să 
băgăm de seamă! 


Părintele Cleopa Ilie 


